title: Marcelino Iglesias Ricou
text: Marcelino Iglesias Ricou (Bonansa, Uesca, 16 d'abril de 1951 - ) ye un politico aragonés d'o PSOE, president d'o Gubierno d'Aragón dende 1999. Ye treballador autonomo, ye casato y tien dos fillos.
  
  Empecipió estando alcalde de Bonansa, en Ribagorza, dende 1983. Dimpués, estió president d'a Deputación Provincial de Uesca dende 1987 a 1995; dende ista institución se convirtió en un d'os prencipals empentadors d'o turismo rural en Espanya, fendo de l'Alto Aragón una rechión pionera en tot o estato.
  
  Marcelino Iglesias ocupó a Secretaría d'o PSOE en Uesca dica o Congreso Provincial celebrato en marzo de 2001. Ye secretario rechional d'o PSOE-Aragón dende o mes d'aviento de 2000 y deputato en as Cortz d'Aragón, a on preside o grupo parlamentario socialista dende as eleccions de 1995.
  
  Fa parti d'a Executiva Federal d'o PSOE y presidió o 35º Congreso Federal en o que José Luis Rodríguez Zapatero estió esleito secretario cheneral d'o partiu.
  
  En febrero de 2002 resultó esleito en Bruselas miembro d'a mesa d'o Comité d'as Rechions y Chefe d'a Delegación Espanyola debant d'o mesmo Comité.
  
  Dimpués d'o Debat de Investidura celebrato en as Cortz d'Aragón os diyas 28 y 29 de chulio de 1999, en o que obtenió a mayoría absoluta d'a Cambra, prenió posesión d'o suyo cargo como President d'o Gubierno d'Aragón o 2 d'agosto de 1999.
  
  Dende o 23 d'octubre de 2010 dica marzo de 2012, fue o Secretario d'Organización d'o Partido Socialista Obrero Español substituindo a Leire Pajín y sustituito por Javier Lambán.
  
  Referencias 
  
  Naixius de Bonansa
  Politicos d'Aragón
  Politicos d'o Partido de los Socialistas de Aragón
  Presidents d'a Deputación Cheneral d'Aragón
  Presidents d'a Deputación Provincial de Uesca
  Senadors por designación d'as Corz d'Aragón
  1951 (naixencias)